**PROJEKT-V E N D I M**

**PЁR**

**CAKTIMIN E NUMRIT TË MANDATEVE PËR ÇDO ZONË ZGJEDHORE TË ZGJEDHJEVE PËR KUVEND TË DATËS 25 PRILL 2021**

Komisioni Rregullator, në mbledhjen e tij të datës \_\_\_.11.2020, me pjesëmarrjen e:

Ilirjana NANO - Kryetare

Arens ÇELA - Anëtar

Dritan ÇAKA - Anëtar

Helga VUKAJ - Anëtare

Muharrem ÇAKAJ - Anëtar

shqyrtoi çështjen me:

**OBJEKT:** Caktimi i numrit të mandateve për çdo zonë zgjedhore të zgjedhjeve për Kuvend të datës 25 Prill 2021.

**BAZA LIGJORE:** Neni 20, pika 2, shkronja “b”, neni 74, pika 1, neni 75 dhe neni 76 pikat 1 dhe 2 të ligjit nr.10019, datë 29.12.2008, “Kodi Zgjedhor i Republikës së Shqipërisë”, i ndryshuar.

Komisioni rregullator ne zbatim te nenit 20, pika 2, shkronja “b”, nenit 74, paragrafi 1, neni 75 dhe neni 76 pikat 1 dhe 2 të ligjit nr.10019, datë 29.12.2008, “Kodi Zgjedhor i Republikës së Shqipërisë”, i ndryshuar,pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

**VËREN**

Neni 12, pika 4, e ligjit nr.10019, datë 29.12.2008, “Kodi Zgjedhor i Republikës së Shqipërisë”, të ndryshuar, përcakton se Komisioni Rregullator (Rregullatori) është organi kompetent për miratimin e akteve me karakter normativ në fushën e zgjedhjeve dhe vendosjen e rregullave për zgjedhjet.

Neni 20, pika 2, germa “b”, e ligjit nr.10019, datë 29.12.2008, “Kodi Zgjedhor i Republikës së Shqipërisë”, të ndryshuar, parashikon se Komisioni Rregullator ka si kompetencë të shqyrtojë dhe miratojë projekt aktin për caktimin e numrit të mandateve për çdo zonë zgjedhore për zgjedhjet në Kuvend, të përgatitur nga administrata e KQZ.

Bazuar në nenin 76, pika 1, të Kodit Zgjedhor, KQZ me shkresë nr. 2117 Prot., datë 25.11.2020 i kërkoi Drejtorisë së Përgjithshme të Gjendjes Civile, numrin e përgjithshëm të shtetasve dhe numrin e shtetasve për çdo qark, sipas Regjistrit Kombëtar të Gjendjes Civile. Drejtoria e Përgjithshme e Gjendjes Civile me shkresë nr. 8541/1 Prot., datë 27.11.2020 i ka dërguar KQZ-së të dhënat e kërkuara, duke përcaktuar se numri i shtetasve është i datës 27 nëntor 2020.

Neni 76, pika 1 i Kodit Zgjedhor përcakton se “Si rregull 4 muaj para datës së fillimit të periudhës zgjedhore, që i paraprin fundit të mandatit të Kuvendit, Drejtoria e Përgjithshme e Gjendjes Civile me kërkesë të KQZ-së, dërgon numrin e përgjithshëm të shtetasve, si dhe numrin e shtetasve për çdo qark, bazuar në Regjistrin Kombëtar të Gjendjes Civile”.

Ndërsa pika 2 i të njëjtit nen përcakton se “Përllogaritja dhe miratimi i numrit të mandateve për çdo zonë zgjedhore kryhet brenda 15 ditëve nga marrja e të dhënave sipas pikës 1 të këtij neni”.

Nisur nga sa më sipër, të dhënat e marra nga Ministria e Brendshme respektojnë plotësisht kërkesat dhe janë marrë brenda afatit të përcaktuar në Kodin Zgjedhor. Këto të dhëna i lejojnë KQZ-së të zbatojë detyrimet ligjore që përcakton “Pjesa e V e Kodit Zgjedhor”.

Bazuar në nenin 74, pika 1, të Kodit Zgjedhor, zona zgjedhore për Kuvendin, përputhet me territorin e qarkut.

Bazuar në nenin 75 të Kodit Zgjedhor dhe të dhënave të dërguara nga Drejtoria e Përgjithshme e Gjendjes Civile, është llogaritur numri i mandateve për çdo zonë zgjedhore si më poshtë:

Numri total i shtetasve 4544977 (katër milion e pesëqind e dyzet e katër mijë e nëntëqind e shtatëdhjetë e shtatë) është pjesëtuar me numrin 140 (njëqind e dyzet) të mandateve të Kuvendit, ku është përcaktuar numri 32464 (tridhjetë e dy mijë e katërqind e gjashtëdhjetë e katër) si numri mesatar i shtetasve që i takojnë çdo mandati [numri real i dalë nga pjesëtimi është 32464,12 (tridhjet e dy mijë e e katërqind e gjashtëdhjetë e katër pikw dymbwdhjet)]. Numri i shtetasve për çdo zonë zgjedhore është pjesëtuar me numrin mesatar të shtetasve që i takojnë çdo mandati 32464 (tridhjetë e dy mijë e katërqind e gjashtëdhjetë e katër) shtetas, dhe çdo zone zgjedhore i është caktuar një numër mandatesh, i barabartë me numrin e plotë të përftuar nga ky pjesëtim.

Pas këtij veprimi mbetën pa u shpërndarë edhe 7 mandate për të plotësuar numrin 140.

Në bazë të nenit 75, pika 5, të Kodit Zgjedhor, këto mandate u janë shpërndarë zonave zgjedhore (qarqeve) që kanë mbetjen më të madhe pas presjes dhjetore, të numrit të përftuar nga pjesëtimi i mësipërm. Veprimet e kryera janë të pasqyruara në tabelën e mëposhtme:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Qarku / Zona Zgjedhore** | **Shtetas 27 Nëntor 2020** | **Shtetas pjesëtuar me nr. mesatar** | **Mandate të plota** | **Mbetja** | **Mandate nga mbetja** | **Mandate gjithsej** |
| **Nr.** | **Shtetas** | **25 Prill Viti 2021** |
| 1 | **Berat** | 229202 | 7,0601 | 7 | 0,0601 | 1951 |   | **7** |
| 2 | **Dibër** | 173774 | 5,3528 | 5 | 0,3528 | 11453 |   | **5** |
| 3 | **Durrës** | 462202 | 14,2373 | 14 | 0,2373 | 7703 |   | **14** |
| 4 | **Elbasan** | 447944 | 13,7981 | 13 | 0,7981 | 25909 | +1 | **14** |
| 5 | **Fier** | 509350 | 15,6896 | 15 | 0,6896 | 22387 | +1 | **16** |
| 6 | **Gjirokastër** | 147670 | 4,5487 | 4 | 0,5487 | 17813 |   | **4** |
| 7 | **Korçë** | 349563 | 10,7677 | 10 | 0,7677 | 24922 | +1 | **11** |
| 8 | **Kukës** | 110083 | 3,3909 | 3 | 0,3909 | 12690 |   | **3** |
| 9 | **Lezhë** | 224927 | 6,9285 | 6 | 0,9285 | 30142 | +1 | **7** |
| 10 | **Shkodër** | 344446 | 10,6100 | 10 | 0,6100 | 19803 | +1 | **11** |
| 11 | **Tiranë** | 1157763 | 35,6629 | 35 | 0,6629 | 21520 | +1 | **36** |
| 12 | **Vlorë** | 388.053 | 11,9533 | 11 | 0,9533 | 30947 | +1 | **12** |
| **Totali** | **4544977** |   | **133** |   |   |   | **140** |
| **Nr. mesatar i votave për mandat** | **32464** |   |   |   |   |
|   |   |   |   |

**PËR KËTO ARSYE**

Komisioni Rregullator, mbështetur në nenin 12, pika 4, nenin 20, pika 2, germa “b”, nenin 74, pika 1, nenin 75 dhe nenin 76, pikat 1 dhe 2, të ligjit nr.10019, datë 29.12.2008, “Kodi Zgjedhor i Republikës së Shqipërisë”, të ndryshuar,

**V E N D O S I :**

1. Të miratojë caktimin e numrit të mandateve për çdo zonë zgjedhore të zgjedhjeve për Kuvend të datës 25 Prill 2021 si më poshtë:

Qarku Berat – 7 (shtatë) mandate

Qarku Dibër – 5 (pesë) mandate

Qarku Durrës – 14 (katërmbëdhjetë) mandate

Qarku Elbasan – 14 (katërmbëdhjetë) mandate

Qarku Fier – 16 (gjashtëmbëdhjetë) mandate

Qarku Gjirokastër – 4 (katër) mandate

Qarku Korçë – 11 (njëmbëdhjetë) mandate

Qarku Kukës – 3 (tre) mandate

Qarku Lezhë – 7 (shtatë) mandate

Qarku Shkodër – 11 (njëmbëdhjetë) mandate

Qarku Tiranë – 36 (tridhjetegjashtë) mandate

Qarku Vlorë – 12 (dymbëdhjetë) mandate

1. Kundër këtij vendimi mund të bëhet ankim në Kolegjin Zgjedhor të Gjykatës së Apelit Tiranë, brenda 5 ditëve nga shpallja e tij.
2. Ky vendim hyn në fuqi menjëherë dhe publikohet në faqen zyrtare të KQZ.